Lisa 2

27.06.2018 sõlmitud

sõidukite registreerimiseelse tehnonõuetele vastavuse

kontrolli teostamise ja andmete töötlemise lepingu nr 1-13/18/1262-1 juurde

**SÕIDUKITE REGISTREERIMISEELSE TEHNONÕUETELE VASTAVUSE KONTROLLI TEOSTAMISE JA ANDMETE TÖÖTLEMISE LEPINGU
nr 1-13/18/1262-1 MUUTMINE**

19.08.2024

**Transpordiamet** (Maanteeameti õigusjärglane[[1]](#footnote-2)), registrikoodiga 70001490, aadressiga Valge 4, 11413 Tallinn, mida esindab Transpordiameti sõidukite tehnoosakonna juhataja Jürgo Vahtra, kes tegutseb peadirektori 11.05.2023 käskkirja nr 1.1-1/23/79 alusel,

ja

**aktsiaselts Kuressaare Autoteenindus**, registrikoodiga 10052245, aadressiga Kalevi põik 2, 93815 Kuressaare (edaspidi „**Teostaja“**), mida esindab juhatuse liige Jürgen Tuuling, kes tegutseb põhikirja alusel,

vahel on sõlmitud 27.06.2018 sõidukite registreerimiseelse tehnonõuetele vastavuse kontrolli teostamise ja andmete töötlemise leping nr 1-13/18/1262-1 (edaspidi „**Leping“**).

Võttes arvesse, et:

1. Lepingu punkti 8.1. kohaselt saab Lepingut muuta poolte kokkuleppel, Lepingu muudatused, mis ei ole vormistatud Lepinguga samas vormis, on tühised ning Lepingu muudatused tuleb vormistada Lepingu lisana.;
2. Lepingu punkti 4.4. kohaselt peab Teostaja omama Sõidukite valmistajatehasega sõlmitud ametlikku lepingut või ametliku maaletooja volitust, mis annab õiguse Sõidukite müügiks Eestis.;
3. Teostaja esitas Transpordiametile avalduse (registreeritud Transpordiameti dokumendihaldussüsteemis 23.07.2024 numbriga 11.2-7/24/20795-1) Lepingu punkti 2.2. muutmiseks. Teostaja soovib Lepingu punkti 2.2. lisada õiguse teostada Ülevaatust esmakordselt kasutusele võetavatele L6e-kategooria CITROEN sõidukitele.;
4. 24.08.2023 muudatuse punktiga 1. muudeti Lepingu punkti 2.2. sõnastust järgmiselt: „*Teostaja võib teostada Ülevaatust esmakordselt kasutusele võetavatele M1- ja N1-kategooria KIA, M1- ja N1-kategooria PEUGEOT, M1- ja N1-kategooria PEUGEOT DANGEL, M1- ja N1-kategooria CITROEN ning M1- ja N1-kategooria CITROEN DANGEL sõidukitele (edaspidi „****Sõiduk****”).*“.

Lähtudes eeltoodust, lepivad Transpordiamet ja Teostaja kokku alljärgnevas:

1. Muuta Lepingu punkti 2.2. ning sõnastada see uues redaktsioonis alljärgnevalt:

„2.2. Teostaja võib teostada Ülevaatust esmakordselt kasutusele võetavatele M1- ja N1-kategooria KIA, M1- ja N1-kategooria PEUGEOT, M1- ja N1-kategooria PEUGEOT DANGEL, M1-, N1- ja L6e-kategooria CITROEN ning M1- ja N1-kategooria CITROEN DANGEL sõidukitele (edaspidi „**Sõiduk**“).“.

1. Lepingu muudatus on sõlmitud elektroonilises vormis eesti keeles. Lepingu muudatus jõustub kolmandal päeval pärast selle avaldamist.
2. 27.06.2018 sõlmitud Lepingu nr 1-13/18/1262-1 juures on kaks kehtivat lisa, mis on 24.08.2023 sõlmitud lisa 1 ja käesolev lisa 2.
3. Poolte rekvisiidid ja allkirjad:

 **Transpordiamet** **aktsiaselts Kuressaare Autoteenindus**

 Registrikood: 70001490 Registrikood: 10052245

 Asukoht: Valge 4 Asukoht: Kalevi põik 2

 11413 Tallinn 93815 Kuressaare

 Telefon: +372 620 1200 Telefon: +372 452 1045
E-post: info@transpordiamet.ee E-post: kuressaare@automaailm.ee

 \_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

 */digitaalselt allkirjastatud/ /digitaalselt allkirjastatud/*

1. Vabariigi Valitsuse seaduse ja teiste seaduste muutmise seadus (Lennuameti, Maanteeameti ja Veeteede Ameti ühendamine), RT I, 10.12.2020, 1. [↑](#footnote-ref-2)